หน้า   ๖ 
เล่ม   ๑๓๒   ตอนพิเศษ   ๑๘   ง ราชกิจจานุเบกษา  ๒๒   มกราคม    ๒๕๕๘  
 
 
 
ประกาศคณะกรรมการควบค ุมเครื่องดื่มแอลกอฮอล์ 
เรื่อง  หลักเกณฑ์  วิธีการ  และเงื่อนไข  เกี่ยวกับฉลากของเคร ื่องดื่มแอลกอฮอล์   
พ.ศ.  ๒๕๕๘  
 
 
อาศัยอํานาจตามความในมาตรา   ๒๖  แห่งพระราชบัญญัติควบคุมเครื่องดื่มแอลกอฮอล ์   
พ.ศ.  ๒๕๕๑   คณะกรรมการควบค ุมเครื่องดื่มแอลกอฮอล์โดยความเห็นชอบของคณะกรรมการนโยบาย
เครื่องดื่มแอลกอฮอล์แห่งชาติ  ออกประกาศไว ้  ดังต่อไปนี้ 
ข้อ ๑ ในประกาศนี้ 
“บรรจุภัณฑ์”  หมายความว่า  ภาชนะบรรจุหรือหีบห่อบรรจุ  ที่ใช้บรรจุเครื่องดื่มแอลกอฮอล์   
“ภาชนะบรรจุ”  หมายความว่า  ขวด  กระป๋อง  ไห  หรือภาชนะที่มีลักษณะอื่นใดที่ใช้บรรจุเครื่องดื่ม
แอลกอฮอล์ 
“หีบห่อบรรจุ”  หมายความว่า  วัสดุที่ใช้หุ้มห่อภาชนะบรรจุเครื่องดื่มแอลกอฮอล์ไม่ว่าด้วยการใส่  
บรรจุ  ปิดทับ  หรือด้วยวิธีอื่นใด   
ข้อ ๒ ฉลากและบรรจ ุภัณฑ์ของเครื่องดื่มแอลกอฮอล์ต้องไม่ใช้ข้อความที่มีลักษณะ   ดังต่อไปนี้ 
(๑) ข้อความที่เป็นการไม่เป็นธรรมต่อผู้บริโภคหรือใช้ข้อความที่อาจก่อให้เกิดผลเสียต่อสังคม
เป็นส่วนรวม   ทั้งนี้  ไม่ว่าข้อความดังกล่าวนั้นจะเป็นข้อความที่เกี่ยวกับแหล่งกําเนิด  สภาพ   คุณภาพ   
หรือลักษณะของสินค้าหรือบริการ  ตลอดจนการส่งมอบ  การจัดหา  หรือการใช้สินค้าหรือบริการ 
 ข้อความดังต่อไปนี้  ถือว่าเป็นข้อความที่เป็นการไม่เป็นธรรมต่อผู้บริโภคหรือเป็นข้อความ
ที่อาจก่อให้เกิดผลเสียต่อสังคมเป็นส่วนรวม  
 (ก) ข้อความที่เป็นเท็จหรือเกินความจริง 
 (ข) ข้อความที่จะก่อให้เกิดความเข้าใจผิดในสาระสําคัญเกี่ยวกับสินค้าหรือบริการไม่ว่า 
จะกระทําโดยใช้หรืออ้างอิงรายงานทางว ิชาการ   สถิติ  หรือสิ่งใดสิ่งหนึ่งอันไม่เป็นความจริงหรือเกิน  
ความจริงหรือไม่ก็ตาม 
 (ค) ข้อความที่เป็นการสนับสนุนโดยตรงหรือโดยอ้อมให้มีการกระทําผิดกฎหมาย  
หรือศีลธรรม   หรือนําไปสู่ความเสื่อมเสียในวัฒนธรรมของชาต ิ 
 (ง) ข้อความที่จะทําให้เกิดความแตกแยกหร ือเสื่อมเสียความสามัคคีในหมู่ประชาชน  
(๒) ข้อความที่เชิญชวนให้บริโภคหรืออวดอ้างสรรพคุณ  คุณประโยชน์  หรือคุณภาพ  
ของเครื่องดื่มแอลกอฮอล์  โดยทางตรงหร ือทางอ้อม  หน้า   ๗ 
เล่ม   ๑๓๒   ตอนพิเศษ   ๑๘   ง ราชกิจจานุเบกษา  ๒๒   มกราคม    ๒๕๕๘  
 
 
 
ข้อ ๓ การกระทําที่มีลักษณะอย่างหนึ่งอย่างใดดังต่อไปนี้ให้ถือว่าเป็นลักษณะตามข้อ  ๒  (๒)   
(๑) ข้อความที่ทําให้เกิดทัศนคติว่า  จะทําให้ประสบความส ําเร็จในทางสังคมหรือทางเพศ    
หรือทําให้สมรรถภาพทางร ่างกายดีขึ้น 
(๒) ข้อความหรือภาพที่มีนักกีฬา   
(๓) ข้อความหรือภาพที่มีดารา  ศิลปิน  นักร้อง  หรือนักแสดง    
(๔) ข้อความที่ใช้ภาพการ์ตูน  เว้นแต่เป็นภาพเครื่องหมายการค ้าของเครื่องดื่มแอลกอฮอล์ 
ที่ได้จดทะเบียนเครื่องหมายการค้าไว้โดยถูกต้องแล้วก่อนประกาศฉบ ับนี้ใช้บังคับ 
(๕) ข้อความที่ชักจูงหรือโน้มน้าวให้ซื้อหรือบริโภคเพื่อนํารายได้ไปบริจาคเป็นสาธารณกุศล   
(๖) ข้อความที่ชักจูงหรือโน้มน้าวให้เข้าร่วมกิจกรรมทางด้านดนตรี  กีฬา  การประกวด    
หรือนันทนาการอื่น ๆ   
ข้อ ๔ ประกาศฉบับนี้มิให้ใช้บังคับแก่สุราสามทับ  รวมถึงเครื่องดื่มแอลกอฮอล์ที่ผลิต 
หรือนําเข้าเพื่อส่งออกไปนอกราชอาณาจ ักร  หรือผลิตหรือนําเข้าเพื่อเป็นตัวอย่างในการทดสอบ   วิเคราะห์  
หรือวิจัย  โดยมีรายละเอียดในการผลิตหรือนําเข้าเพื่อการดังกล่าวอย่างชัดเจน  และมิได้กระทํา 
เพื่อประโยชน์ในทางการค้าในราชอาณาจ ักร 
ข้อ ๕ ฉลากเครื่องดื่มแอลกอฮอล์ที่ผลิตหรือนําเข้าที่ได้จัดทําขึ้นไว้ก่อนวันที่ประกาศนี้ใช้บังคับ  
ให้ยังคงใช้ฉลากเดิมต่อไปได้  แต่ต้องไม่เกินหนึ่งร้อยแปดสิบวันนับแต่วันที่ประกาศนี้ใช้บังคับ 
ข้อ ๖ ประกาศนี้ให้ใช้บังคับเมื่อพ้นเก้าสิบวันนับแต่วันประกาศในราชก ิจจานุเบกษาเป็นต้นไป 
 
ประกาศ   ณ  วันที่  ๘  มกราคม   พ.ศ.  ๒๕๕๘  
ศาสตราจารย์รัชตะ  รัชตะนาวิน 
รัฐมนตรีว่าการกระทรวงสาธารณส ุข 
ประธานกรรมการควบค ุมเครื่องดื่มแอลกอฮอล์